钦定古今图书集成/明伦汇编/闺媛典/第097卷 > 皇清三 > 张乔年妻高氏〈李氏附〉
## 钦定古今图书集成/明伦汇编/闺媛典/第097卷 > 皇清三 > 张乔年妻高氏〈李氏附〉

按《胶州志》：“高氏，庠生张乔年妻。乔年疾笃，氏誓以死从，乔年一息未绝，氏衣绛衣，拜天地，附乔年，若有所言。亲戚环劝之，绝袂而去，即自经死。乔年寻亦亡。乔年有妾李氏，高临死出所蓄以付李，李呜咽不顾。见高死，亦即以高所投缳自尽。”